ທ່ານໄບເດັນ ອອກ​ເດີນ​ທາງ​ ໄປ​ໂຄ​ສະ​ນາ​ ຫາ​ສຽງ ເປັນ​ຄັ້ງ​ທຳ​ອິດ ເພື່ອລະ​ດົມ​ເງິ​ນບໍ​ລິ​ຈາກ ໃຫ້​ແກ່​ພັກ​ຂອງ​ທ່ານ​ ໃນ​ນາມ​ປະ​ທາ​ນາ​ທິ​ບໍ​ດີ ​
ປະທານາທິບໍດີສະຫະລັດ, ທ່ານໂຈ ໄບເດັນ ໄດ້ຂຶ້ນເຮືອບິນປະຈຳຕຳແໜ່ງ Air Force One ແລະ ບິນໄປຍັງເຂດຝັ່ງທະເລຢູ່ພາກຕາເວັນຕົກຂອງປະເທດ ເພື່ອລະດົມທຶນໃຫ້ແກ່ພັກເດໂມແຄຣັດ. 
ຫຼັງຈາກຢຸດແຫວ່ທີ່ນະຄອນພອດແລນ, ລັດອໍຣີກອນແລ້ວ ທ່ານໄບເດັນກໍໄດ້ມຸ້ງຫນ້າໄປຍັງນະຄອນຊີອາໂຕ ຢູ່ທັງສອງນະຄອນນີ້ ທ່ານໄດ້ກ່າວເຖິງງານໂຮມຊຸມນຸມຕ່າງໆ ທີ່ສະຫນັບສະຫນູນໂດຍຄະນະກໍາ ມະການແຫ່ງຊາດ ຂອງພັກເດໂມແຄຣັດ ຫລື DNC ທີ່ມີຜູ້ໃຫ້ທຶນຊຶ່ງຫຼາຍຄົນໃນນັ້ນກໍຮັ່ງມີທີ່ສຸດເຂົ້າຮ່ວມຟັງທ່ານປະທານາທິບໍດີເວົ້າ ແລະຕອບຄໍາຖາມຢູ່ໃນກອງປະຊຸມປິດລັບ ການເດີນທາງດັ່ງກ່າວເປັນການເລີ້ມຕົ້ນທີ່ຫລ້າຊ້າຂອງທ່ານໄບເດັນ, ທີ່ເຂົ້າຮັບຕໍາແໜ່ງໃນເດືອນມັງກອນ ປີ 2021 ປະທານາທິບໍດີສະຫະລັດ ໂດຍທົ່ວໄປແລ້ວແມ່ນແຫຼ່ງທີ່ມາອັນສຳຄັນຂອງເງິນບໍລິຈາກ ທີ່ໄດ້ມາຈາກການໂຄສະນາຫາສຽງໃຫ້ແກ່ພັກການເມືອງຂອງພວກເພິ່ນ, ແຕ່ວ່າການຈັດການໂອ້ລົມແບບສ່ວນຕົວ ທີ່ສາມາດໃຫ້ຜູ້ໃຫ້ທຶນທີ່ຮັ່ງມີເຂົ້າເຖິງປະທານາທິບໍດີໄດ້ນັ້ນ ມາຮອດປັດຈຸບັນນີ້ໄດ້ຖືກຈໍາກັດຢ່າງຫຼວງ ຫຼາຍໂດຍມາດຕະການລະມັດລະວັງ ກ່ຽວກັບ ໄວຣັສໂຄໂຣນາ ເງິນຈຳນວນສ່ວນໃຫຍ່ທີ່ປະທານາທິບໍດີໄດ້ຮັບບໍລິຈາກມາໃນນາມຂອງ DNC ແມ່ນໄດ້ມອບໃຫ້ແກ່ອົງ ການຈັດຕັ້ງຂອງພັກຢູ່ໃນລັດ ແລະເອົາໃຫ້ຜູ້ສະໝັກເປັນສະມາຊິກສະພາຕ່ຳ ແລະສະພາສູງ ໂດຍປົກກະຕິແລ້ວ ປະທານາທິບໍດີຜູ້ນຶ່ງ ທີ່ຄາດວ່າຈະດຳລົງຕຳແໜ່ງເປັນສະໄໝທີ 2 ຍັງຈັດການລະດົມ ທຶນຈຳນວນນຶ່ງທີ່ນຳຜົນປະໂຫຍດມາໃຫ້ແກ່ ການຈັດຕັ້ງການໂຄສະນາຫາສຽງຂອງຕົນເອງອີກດ້ວຍ, ບາງຄັ້ງກໍຈັດຮ່ວມ ກັນກັບຄະນະກຳມະການແຫ່ງຊາດຂອງພັກ ນີ້ແມ່ນເປັນສິ່ງທີ່ປະທານາທິບໍດີທັງຈາກ ພັກເດໂມແຄຣັດ ແລະພັກຣີພັບບລິກັນປະຕິບັດກັນມາ ປະທານາທິບໍດີສະຫະລັດຈະໃຊ້ເວລາຫຼາຍທີ່ສຸດໃນການລະດົມທຶນເນື່ອງຈາກວ່າ ການດໍາເນີນການໂຄສະນາຫາສຽງທາງການເມືອງຢ່າງສໍາເລັດຜົນ ໃນສະຫະລັດໄດ້ກາຍເປັນເລື້ອງທີ່ມີການໃຊ້ຈ່າຍສູງຫລາຍເປັນພິເສດ ອີງຕາມຂໍ້ມູນທີ່ເກັບກຳໂດຍອົງການເປີດເຜີຍຄວາມລັບ ຫລື Open Secrets ທີ່ຕິດຕາມການບໍລິຈາກ ແລະການໃຊ້ຈ່າຍໃນການໂຄສະນາຫາສຽງ, ຜູ້ສະໝັກເລືອກຕັ້ງເຂົ້າຮັບຕຳແໜ່ງຂອງລັດຖະບານກາງໄດ້ໃຊ້ເງິນຢ່າງຫຼວງຫຼາຍເຖິງ 7 ຕື້ 600 ລ້ານໂດລາ ຢູ່ໃນຮອບການເລືອກຕັ້ງສອງປີໃນ 2020 ເມື່ອບວກເງິນທີ່ພັກການເມືອງຕ່າງໆ ແລະກຸ່ມສະແຫວງຫາການສະໜັບສະໜູນພາຍນອກໃຊ້ຈ່າຍເຂົ້າໃສ່ກັນແລ້ວ ເງິນ ລວມທັງໝົດແມ່ນເພີ່ມຂຶ້ນເປັນ 14 ຕື້ 400 ລ້ານໂດລາ